ອາເຈັນຕີນາ ຊະນະ ເນເທີແລນ ແລະຈະລົງແຂ່ງ ເອົາແຊ້ມ ເຕະບານໂລກ ໃນວັນອາທິດ (ສະ​ໄລ​ດ໌/ວີດີໂອ)
ເອເຈັນຕີນາ ຊະນະເນເທີແລນ 4 ປະຕູຕໍ່ 2 ດ້ວຍການຍິງລູກໂທດ ຫລັງຈາກມີການຕໍ່ເວລາ ແຕ່ຍັງສະເໝີກັນຢູ່ 0 ປະຕູຕໍ່ 0 ແລະຈະເຂົ້າໄປແຂ່ງເອົາແຊ້ມ ເຕະບານໂລກ ໃນວັນອາທິດຈະມານີ້.
Argentina ໄດ້ຕັ້ງຖານະຕົນເອງ ທີ່ຈະຊະນະເປັນແຊ້ມການ ແຂ່ງຂັນເຕະບານໂລກ ຫລື World Cup ຄັ້ງທຳອິດ ໃນຮອບ ເກືອບ 30 ປີ ຜ່ານມາ ໂດຍໄດ້ຊະນະທີມ Netherlands ໃນ ການຍິງລູກໂທດດ້ວຍຄະແນນ 4 ປະຕູຕໍ່ 2 ຫຼັງຈາກມີຄະແນນ ສະເໝີກັນມາ 0 ຕໍ່ 0 ນັ້ນ ທີມ Argentina ໄດ້ເຕະລູກໂທດທັງໝົດ 4 ລູກເຂົ້າປະຕູ ຕໍ່ຜູ້ ຮັກສາປະຕູ ທ້າວ Jasper Cillesson ຂອງທີມ Netherlands ທ້າວ Maxi Rodriguez ເປັນຜູ້ເຕະລູກໂທດ ໃນການຊະນະ ໃນຄັ້ງນີ້ ສ່ວນຜູ້ຮັກສາປະຕູທີມ Argentina ທ້າວ Sergio Romero ຮັບການເຕະລູກໂທດໄວ້ໄດ້ ທີ່ເຕະໂດຍທ້າວ Ron Vlaar ແລະທ້າວ Wesley Sneijder ຜົນຂອງການແຂ່ງຂັນໃນວັນພຸດວານນີ້ ພາຍໃຕ້ຝົນຕົກໃນສະໜາມກີລາ Itaquerao ທີ່ນະນອນ Sao Paulo ໝາຍຄວາມວ່າ ທີມ Argentina ຈະແຂ່ງກັບທີມເຢຍຣະມັນ ເພື່ອຊີງຊະນະເລີດເອົາແຊ້ມ ເຕະບານໂລກ ໃນວັນອາທິດຈະມາເຖິງນີ້ ທີ່ສະໜາມກີລາ Maracana ທີ່ນະນອນ Rio De Janeiro Argentina ກຳລັງພະຍາຍາມໃຫ້ໄດ້ຊະນະ World Cup ອີກເປັນຄັ້ງທີສາມ ຊຶ່ງເຄີຍຊະນະມາແລ້ວໃນປີ 1978 ແລະປີ 1986 ທີມ Netherlands ແລະທີມ Argentina ໄດ້ສູ້ກັນຢ່າງດຸເດືອດ ໃນເວລາ ທຳມະດາ ແລະໃນເວລາຕໍ່ພິເສດ ຈົນບໍ່ມີທີມຊະນະກັນ ໄດ້ ທ້າວ Cillessen ໄດ້ປ້ອງກັນປະຕູໄວ້ໄດ້ຈາກການເຕະລູກໂທດທ້າວ Lionel Messi supersatar ທີມ Argentina ໃນນາທີທີ 20 ແລະການຍິງຈາກນາຍ Gonzalo Higuain ຈາກທີມ Argentina ໃນນາທີທີ 75 ຊຶ່ງພາດປະຕູໄປນ້ອຍນຶ່ງ ຂາຍິງທີ່ ເກັ່ງທີ່ສຸດຂອງທີມ Netherlands ຄື ທ້າວ Arjen Robben ຍິງລູກບານໃນນາທີທີ 90 ແຕ່ທີມກົງກັນຂ້າມປ້ອງກັນໝາກບານໄວ້ໄດ້